CELEX: C2005/155/05
Language: et
Date: 2005-06-25 00:00:00
Title: Kohtuasi C-150/05: Eelotsusetaotlus, mille esitas Rechtbank 's-Hertogenbosch 23. märtsi 2005. aasta määrusega kohtuasjas Jean Leon van Straaten versus Hollandi riik ja Itaalia Vabariik

25.6.2005   
            
            
               ET
            
            
               Euroopa Liidu Teataja
            
            
               C 155/3
            
         Eelotsusetaotlus, mille esitas Rechtbank 's-Hertogenbosch 23. märtsi 2005. aasta määrusega kohtuasjas Jean Leon van Straaten versus Hollandi riik ja Itaalia Vabariik
   (Kohtuasi C-150/05)
   (2005/C 155/05)
   Kohtumenetluse keel: hollandi
   Euroopa Ühenduste Kohus on saanud Rechtbank 's-Hertogenbosch'i 23. märtsi 2005. aasta määrusega esitatud eelotsusetaotluse kohtuasjas Jean Leon van Straaten v. Hollandi riik ja Itaalia Vabariik, mis saabus kohtukantseleisse 4. aprillil 2005.
   Rechtbank 's-Hertogenbosch küsib Euroopa Kohtult eelotsust järgmistes küsimustes:
   
               1.
            
            
               Mida tuleb mõista “sama teo” all Schengeni lepingu rakendamise konventsiooni (1) artikli 54 tähenduses? (Kas ligikaudu 1000 g heroiini omamine Hollandis umbes ajavahemikus 27.–30. märts 1983 on sama tegu kui 5 kg heroiini omamine Itaalias umbes 27. märtsil 1983, arvestades asjaolu, et Hollandi heroiinipartii oli osa Itaalia heroiinipartiist? Kas heroiinipartii eksportimine Itaaliast Hollandisse on sama tegu kui nimetatud partii importimine Itaaliast Hollandisse, arvestades, et J. L Van Straaten'i kaassüüdistatavad ei ole Hollandis ja Itaalias samad isikud? Arvestades tervikuna neid tegusid, mis hõlmavad kõnealuse heroiini omamist Itaalias, selle eksportimist Itaaliast, selle importimist Hollandisse ning selle omamist Hollandis, kas tegemist on “sama teoga”?)
            
         
               2.
            
            
               Kas isiku suhtes on langetatud Schengeni lepingu rakendamise konventsiooni artikli 54 tähenduses kohtuotsus, kui tema vastu esitatud süüdistus ei ole tunnistatud õiguslikult ja piisavalt tõendatuks, ning see isik on selles õigeks mõistetud?
            
         
      (1)  Schengeni acquis – Konventsioon, millega rakendatakse Beneluxi Majandusliidu riikide, Saksamaa Liitvabariigi ja Prantsuse Vabariigi valitsuste vahel sõlmitud Schengeni lepingut nende ühispiiridel kontrolli järkjärgulise kaotamise kohta (EÜT L 239, 22.9.2000, lk 13–18).